गुफा में पहली पूजा की गई, LG वीडियो कॉन्फ्रेंसिंग से शामिल हुए
वार्षिक अमरनाथ यात्रा की रस्मी शुरुआत के मौके पर शनिवार को दक्षिण कश्मीर हिमालय में अमरनाथ गुफा में पूजा की गई। जम्मू और कश्मीर के उपराज्यपाल मनोज सिन्हा वीडियो कॉन्फ्रेंसिंग के माध्यम से ’प्रथम पूजा’ (पहली पूजा) में शामिल हुए। First puja performed at cave, LG joins via video conferencing
दक्षिण कश्मीर स्थित अमरनाथ गुफा में शनिवार को ‘प्रथम पूजा’ के साथ ही वार्षिक अमरनाथ यात्रा की रस्मी शुरुआत हो गई। जम्मू-कश्मीर के उपराज्यपाल (LG) मनोज सिन्हा वीडियो कॉन्फ्रेंसिंग के जरिए ‘प्रथम पूजा’ (पहली पूजा) में शामिल हुए। इस साल तीर्थयात्रा 1 जुलाई से शुरू होगी और 31 अगस्त को समाप्त होगी। पिछले साल यात्रा में करीब 3 लाख श्रद्धालु शामिल हुए थे।
अमरनाथ यात्रा का ऐप भी जारी
अमरनाथजी श्राइन बोर्ड (SASB) दुनियाभर के लोगों के लिए सुबह और शाम की आरती का सीधा प्रसारण भी करेगा। यात्रा, मौसम और कई सेवाओं का ऑनलाइन लाभ उठाने के लिए अमरनाथ यात्रा का ऐप गूगल प्ले स्टोर पर जारी कराया गया है।
17 अप्रैल से शुरू हो चुके हैं रजिस्ट्रेशन
अमरनाथ यात्रा के लिए रजिस्ट्रेशन 17 अप्रैल से शुरू हो गए हैं। रजिस्ट्रेशन ऑनलाइन और ऑफलाइन दोनों तरह से किए जा रहे हैं। अधिकारियों के मुताबिक, अनंतनाग जिले में पहलगाम ट्रैक और गांदरबल जिले में बालटाल दोनों के लिए रजिस्ट्रेशन शुरू हो गए हैं। पढ़ें पूरी खबर...
BRO 15 जून तक यात्रा मार्ग से बर्फ हटा देगा
सीमा सड़क संगठन (‌BRO) 15 जून तक दक्षिण कश्मीर में पवित्र अमरनाथ गुफा की ओर जाने वाले मार्ग से बर्फ हटाने का काम पूरा कर लेगा। इसके अलावा ट्रैक को चौड़ा करना, सभी पैदल पुलों को ठीक करना, हाथ की रेलिंग को ठीक करना और ब्रेस्ट वॉल को बनाने जैसे काम भी पूरे कर लिए जाएंगे।
बॉर्डर रोड के डायरेक्टर जनरल लेफ्टिनेंट जनरल राजीव चौधरी ने शनिवार को बालटाल और चंदनवाड़ी का दौरा किया। दोनों यात्रा ट्रैक पर काम का जायजा लेने के बाद उन्होंने कहा कि हम अपनी मशीनों और टीमों को उन जगहों पर तैनात कर रहे हैं, जहां हमें लैंडस्लाइड की आशंका है। इस बार हम 5 लाख से अधिक तीर्थयात्रियों के अमरनाथ आने की उम्मीद कर रहे हैं। केंद्र ने हमें बॉर्डर की सड़कों को सुधारने की अनुमति दी है।
अमरनाथ यात्रा से जुड़ी ये खबर भी पढ़ें:
अमरनाथ यात्रा...18KM के रास्ते में 15 नो स्टे जोन:लैंडस्लाइड वाले क्षेत्रों में टेंट, दुकानें और लंगर लगाने की अनुमति नहीं
जम्मू-कश्मीर प्रशासन ने जून अंत से शुरू होने वाली अमरनाथ यात्रा को इस बार श्रद्धालुओं के लिए और सुरक्ष्रित बनाने की कवायद शुरू कर दी है। लगभग 14 से 18 किलोमीटर लंबी अमरनाथ यात्रा के पैदल मार्ग में इस बार लगभग 15 नो स्टे जोन बनाए जाएंगे। भूस्खलन के खतरे वाले इन चिन्हित नो स्टे जोन में टेंट, दुकानें और लंगर लगाने की अनुमति नहीं दी जाएगी। पढ़ें पूरी खबर...